[bookmark: _Hlk3452371]Vienošanās Nr. 5
(Izpildītāja vienošanās reģistrācijas Nr. TET-L-23-1936-G5)
pie 2023. gada 28. decembra iepirkuma līgumā Nr. LRP 2023/42
(Izpildītāja līguma Nr.TET-L-23-1936)

	Rīgā,
	Dokumenta datums ir pēdējā 
pievienotā droša elektroniskā paraksta laika zīmoga datums



Latvijas Republikas prokuratūra, reģistrācijas Nr. 90000022859, juridiskā adrese: Kalpaka bulvāris 6, Rīga, LV-1050, turpmāk – pasūtītājs, administratīvā direktora p.i. _________ personā, kura rīkojas saskaņā ar ģenerālprokurora 2022. gada 27. jūlijā izdoto Administratīvā direktora dienesta nolikumu un 2026. gada 20. maija rīkojumu Nr. P-101-120-2016-00349, no vienas puses, un
Sabiedrība ar ierobežotu atbildību “Tet”, reģistrācijas Nr. 40003052786, juridiskā adrese: Dzirnavu iela 105, Rīga, LV-1011, turpmāk – izpildītājs, Korporatīvā klientu daļas direktores _________ personā, kura rīkojas, pamatojoties uz , pamatojoties uz 2023. gada 13. decembra valdes lēmumu Nr. 23-173-1 (protokols Nr. 28-11-173), abi kopā turpmāk – Puses, katrs atsevišķi – Puse, ievērojot, ka:
1) pamatojoties uz atklāta konkursa “Datu pārraides un datu centru pakalpojumi", identifikācijas Nr. LRP 2023/42 (turpmāk – Iepirkums), rezultātiem, Puses 2023. gada 28. decembrī noslēdza iepirkuma līgumu Nr. LRP 2023/42 (turpmāk – Līgums), kura priekšmets ir datu pārraides un datu centru pakalpojumi noteiktā apjomā; 
2) ņemot vērā pieaugošo kiberdraudu intensitāti un ar to saistīto paplašināto drošības monitoringu, ir būtiski pieaudzis ģenerēto žurnalēšanas ierakstu apjoms, tādējādi Līgumā noteiktais licencētais žurnalēšanas ierakstu apjoms vairs neatbilst faktiskajam drošības notikumu apjomam un to nepieciešams palielināt atbilstoši pieaugošajai kiberdraudu intensitātei, lai nodrošinātu nepārtrauktu un pilnīgu drošības monitoringu atbilstoši pasūtītāja faktiskajām datu plūsmām;
3) iepriekšminēto iemeslu dēļ pieaudzis arī nepieciešamais informācijas sistēmu, infrastruktūras komponentu un datu centra apjoms, kā rezultātā sasniegts esošo datu centra statņu kapacitātes aizpildījuma līmenis un pašreizējā datu centra infrastruktūra ir sasniegusi pieļaujamo fizisko un tehnisko noslodzi, tādējādi ir nepieciešams palielināt statņu skaitu, lai nodrošinātu pasūtītāja informācijas un komunikācijas tehnoloģiju infrastruktūras stabilu darbību, mērogojamību un turpmāku attīstību un varētu izvietot papildu serverus, datu glabāšanas iekārtas un tīkla aprīkojumu, nodrošinot atbilstošu elektroapgādes un dzesēšanas jaudu;
4) saistībā ar pieaugušo datu apjomu un ar to saistīto tīkla noslodzi, lai nodrošinātu tā stabilitāti un pieejamību, nepieciešams palielināt arī datu pārraides ātrumu;
5) papildu izmaksas, kas saistītas ar iepriekš minēto nepieciešamo atsevišķu Līgumā paredzēto pakalpojumu apjoma palielināšanu, pasūtītājs segs kopējās līgumcenas ietvaros un Līguma 4.6. apakšpunktā noteiktā maksimālā kopējā līgumcena grozījumu rezultātā netiek palielināta; 
6) [bookmark: _Hlk160025936]šīs vienošanās priekšmets nemaina Līguma vispārējo raksturu (veidu un Iepirkuma procedūras dokumentos noteikto Iepirkuma mērķi); 
7) Līguma noteikumi paredz iespēju paaugstināt prasības tīkla drošības funkcionalitātei, ja līguma izpildes laikā identificēti jauni draudi, kuru novēršanai nepieciešami papildus aparatūras vai programmatūras resursi,
pamatojoties uz Publisko iepirkumu likuma 61. panta pirmās daļas 1. punktu un saskaņā ar Līguma 6.2. un 6.3. apakšpunktu, Puses noslēdz vienošanos par šādu grozījumu izdarīšanu Līgumā (turpmāk – Vienošanās):
1. Palielināt Līguma 1. pielikuma 2.7.1.c. apakšpunktā noteikto žurnalēšanas ierakstu uzglabāšanas kapacitāti un noteikt to vismaz 75 GB dienā apjomā.
2. Vienošanās 1. punktā minēto pakalpojumu apjoma palielināšanas rezultātā noteikt centrālo struktūrvienību abonēšanas maksu šādā apmērā:
	Nr.
p.k.
	Tīkla pieslēguma punktu līmenis
	Esošais pieslēgumu punktu skaits
	Abonēšanas cena mēnesī vienam pieslēgumu punktam, EUR bez PVN
	Abonēšanas cena mēnesī kopā visiem pieslēgumu punktiem, EUR bez PVN

	1.
	Centrālā struktūrvienība

3. Izvietot pasūtītāja vajadzībām datu centrā papildu iekārtas – desmit 4U 19” statnes un nodrošināt to izmantošanu Līgumā noteiktajā kārtībā. 
4. Saskaņā ar Līguma 2. pielikuma 2. tabulas 2. punktā norādīto izcenojumu noteikt abonēšanas maksu par katru Vienošanās 3. punktā minēto iekārtu ___ EUR bez PVN mēnesī, tādējādi kopējo maksu par Vienošanās 3. punktā minēto pakalpojumu apjoma palielināšanu palielināt par _______ EUR bez PVN mēnesī.
5. Pasūtītāja vajadzībām palielināt datu centra pieslēguma ātrumu par 500 Mbit/s. 
6. Saskaņā ar Līguma 2. pielikuma 2. tabulas 8. punktā norādīto izcenojumu noteikt abonēšanas maksu par Vienošanās 5. punktā noteikto datu centra pieslēguma ātruma palielināšanu  ____ EUR bez PVN mēnesī.
7. Aizstāt Līguma 4.1. apakšpunkta pēdējo teikumu ar tekstu šādā redakcijā: “No 2026. gada 1. jūlija pasūtītājs maksā izpildītājam tīkla pieslēgumu punktu abonēšanas maksu mēnesī EUR _______ un maksu par papildu pakalpojumiem EUR ______ atbilstoši pakalpojumu apjomam, kas tiek sniegti no 2026. gada 1. jūlija, un Līguma 2. pielikuma 2. tabulas 2. un 8. punktā norādītajām cenām. Papildus šajā punktā noteiktajai maksai pasūtītājs samaksā pievienotās vērtības nodokli (turpmāk – PVN), kura likme tiek noteikta saskaņā ar Latvijas Republikas normatīvajiem aktiem attiecīgā rēķina izrakstīšanas brīdī.”
8. Pārējie Līguma noteikumi, kas nav grozīti ar šo Vienošanos, paliek nemainīgi.
9. Vienošanās stājas spēkā tās abpusējas parakstīšanas brīdī un ir neatņemama Līguma sastāvdaļa. Vienošanās noteiktie pakalpojumu apjoma palielinājumi tiek nodrošināti no 2026. gada 1. jūlija.
10. Vienošanās ir sagatavota elektroniska dokumenta veidā un parakstīta ar drošu elektronisko parakstu, kas satur laika zīmogu, un ir pieejama katrai Pusei.

	Pasūtītājs:
Latvijas Republikas prokuratūra
Reģistrācijas Nr. 90000022859
Juridiskā adrese: Kalpaka bulvāris 6
Rīga, LV-1050

administratīvā direktora p. i.
_____________
	Izpildītājs:
Sabiedrība ar ierobežotu atbildību “Tet”
Reģistrācijas Nr. 40003052786
Juridiskā adrese: Dzirnavu iela 105, 
Rīga, LV-1011

Korportatīvo klientu daļas direktore
_____________

